                เค้าบอกว่าซุปของที่ร้านใช้เวลา 48 ชม.ในการปรุงจนกว่าจะสำเร็จ มีทั้งซุปกระดูกหมูและซุปทะเล มีการเลือกเฟ้นผลิตภัณฑ์ที่คัดสรรมาอย่างพิถีพิถัน มาปรุงจนสำเร็จออกมาเป็นซุปที่ถูกปากคนญี่ปุ่นอย่างไม่รู้ลืม ด้วยความหอมของกลิ่นปลาและความอร่อยของรสชาติซุปอย่างเต็มเปี่ยม และยอดเยี่ยมเพื่อสร้างความพึงพอใจอย่างสูงสุด เส้นราเมนเหนียวนุ่มกำลังดี พนง. จะพูดเสียงดังนิดนึงนะ อย่าตกใจ 555 จับใจความไม่ค่อยได้เท่าไหร่ เป็นภาษาญี่ปุ่นที่เค้าสื่อสารกันเข้าใจเองของเค้าอ่ะนะ 55
                วันนี้จัดไป 3 ชาม ไปกัน 3 คน อิอิ คนละหนึ่ง 1 ชามกินกันพุงกางเลยทีเดียว มาที่ชามแรกก่อนเลย อุมาการะ ทสึเคเมน แยกเส้นเสิร์ฟพร้อมกับซุปเข้มข้นสูตรพิเศษ ผสมเต้าหู้ทรงเครื่อง มีท็อปปิ้ง 5 อย่าง ได้แก่ ชาชู (คล้ายๆ จะเป็นหมูสามชั้น ) ไข่ยางมะตูม หน่อไม้ สาหร่าย ต้นหอมญี่ปุ่น ชีส มาพร้อมกับเครื่องปรุง กระเทียม น้ำมันงา น้ำส้มสายชู แต่เราไม่ปรุงอะไรเลย มีน้ำซุปสามารถเติมได้ตลอดเค้ามีบริการตั้งไว้บนโต๊ะให้ มีวิธีทานบอก ชามนี้ต้องม้วนๆ เส้นแล้วเอามาจุ่มในซุปเข้มข้นแล้วก็รับประทานได้เลย อืม คำแรก อร่อยแฮะ ต้องกินตอนซุปร้อนๆ แนะนำเลย ถ้าเย็นแล้วค่อนข้างจะเลี่ยนมาก เพราะในน้ำซุปจะมีหมูเนื้อนิ่ม มีหนังด้วย ฉะนั้นถ้าเย็นแล้วมันจะมันๆ เลี่ยนๆ ที่โต๊ะมีเตาไฟฟ้าให้อุ่นน้ำซุปด้วยค่ะ พร้อมวิธีทานและวิธีอุ่นค่ะ  มาชามที่สอง ทงคตซึ ราเมน ซุปเข้มข้น ผสมซุป 2 อย่าง อันนี้เหมือนจะเป็นออริจินอล ทั่วไป อร่อยรสนิ่มๆ ไม่มีอะไรพิเศษมาก ขอผ่านไปเลยละกัน ชามที่ 3 มาแบบน้ำคลุกคลิก ชื่อมาเซโซบะ จะมีกระเทียม ต้นหอมญี่ปุ่น สาหร่าย ชาชู ถั่วงอก ไข่สด กุยช่าย เค้าจะเอาน้ำใส่ไว้ข้างล่างเส้น เวลาทานต้องทานร้อนๆ เช่นกัน คนๆ ไข่และเครื่องทุกอย่างให้เข้ากัน แต่แปลกนะไม่มีกลิ่นคาวของไข่เลย มีกลิ่นเนยปนมากับน้ำซุปด้วย แนะนำทานร้อนๆ รสชาติดีมากค่ะ แต่ถ้าเย็นแล้ว เลี่ยนเหมือนกันนะ 555 ราคาค่อนข้างสูง แต่คุ้มกับเงินที่จ่ายไปเพราะได้เยอะมาก ทั้งเส้น ท็อปปิ้งชนิดที่เรียกว่าเครื่องตูม ๆ  กินกันไม่หมดเลยทีเดียว